Günther von Kluge
<s>Ginter Adolf Ferdinand fon Kluge (; Poznanj, 30. oktobar 1882 — Mec, 17. avgust 1944) je bio nemački feldmaršal, koji je bio jedan od najsposobnijih Hitlerovih komandanata na Istočnom frontu.</s><s>Osim na Istočnom frontu, učestvovao je u Poljskoj i Francuskoj kampanji.</s><s>Nakon toga je kolebljivo učestvovao u zaveri protiv Hitlera.</s>

<s>Biografija 
Kluge je rođen u aristokratskoj porodici i služio je u Nemačkoj vojsci tokom Prvog svetskog rata.</s><s>Nakon završetka vojne akademije, služio je u generalštabu u periodu između 1910. i 1918. godine.</s><s>U međuratnom periodu je brzo napredovao u službi.</s><s>Do čina pukovnika je stigao 1930. godine, a general poručnika tri godine kasnije.</s><s>Čin general-pukovnika je stekao godinu dana kasnije, a komandu nad korpusom je dobio 1936. godine, kad i čin artiljerijskog generala.</s><s>Bio je zainteresovan za mobilno ratovanje, čime je stekao Hitlerovo poštovanje, i osigurao svoj napredak u službi.</s>

<s>Bio je poštovalac tadašnjeg komandanta armije Vernera fon Friča, koji je penzionisan zbog optužbi da je homoseksualac.</s><s>Zbog dobrog odnosa sa Fričom, i sam Ginter je poslat u penziju u februaru 1938. godine.</s><s>Kako se rat približavao, tako je Ginter vraćen iz penzije, i već krajem 1938. kada je preuzeo komandu nad šestom grupom armija, stacioniranom u Hanoveru.</s>

<s>Klugeu se nisu sviđali Hitlerovi najbliži saradnici, koji su bili ogrezli u kriminalu i korupciji, i bio je zgrožen progonom Jevreja.</s><s>Bio je jedan od oficira u generalštabu kome se nije sviđala Hitlerova politika koja je pozivala na ratovanje.</s><s>Ali će i on, kao i većina drugih prihvatiti Hitlera, pošto su pobede počele da se nižu jedna za drugom.</s><s>Kada je rat sa Poljskom došao na red, Kluge je tvrdio da se ne slaže sa Versajskim sporazumom, po kome je Nemačka morala da prepusti određene teritorije Poljskoj.</s>

<s>Tokom Poljske kampanje, Kluge se pokazao kao odličan poznavalac strategije na bojnom polju, i sa svojom armijom je prvi stigao do reke Visle.</s><s>Ali ipak je iskazao gađenje prema akcijama snaga Rajnharda Hajdriha protiv Jevreja.</s>

<s>Na Zapadnom frontu se iskazao inovativnošću i hrabrošću sa kojom je upotrebljavao pancer divizije.</s><s>Izgradio je blisak prijateljski i profesionalni odnos sa Ervinom Romelom, koji je u tim borbama bio podređen Klugeu.</s><s>Hitler je 19. jula 1940. godine Klugea unapredio u čin feldmaršala, i odabrao ga da pomaže u organizaciji napada na Sovjetski Savez.</s><s>Prebačen je u grupu armija Centar kojom je komandovao Fedor fon Bok.</s>

<s>Zavera protiv Hitlera 
Kao i mnogi drugi, ni Kluge nije uspeo da ubedi Hitlera da ne preusmerava velike oklopne snage na istok Ukrajne i prema Lenjingradu.</s><s>Bio je šokiran zato što je Hitler očekivao da se Moskva osvoji sa dosta oslabljenim pancer jedinicama.</s><s>Nakon što je Hitler odbio da dozvoli ograničeno povlačenje tokom bitke za Moskvu i kako nije imao saosećanja prema vojnicima, Kluge je počeo da sumnja u njegovu psihičku stabilnost.</s>

<s>U junu 1942.</s><s>Bok je zbog bolesti privremeno smenjen sa mesta komandanta Grupe armija Centar, a Hitler je Klugea postavio na njegovo mesto.</s><s>Generalštab je bio u Smolensku, gde je službovao i Hening fon Treskov, koji je do tad već mnogo oficira uvukao u zaveru protiv Hitlera.</s><s>Zavrenici iz grupe armija Centar su ubedili Klugea da je jedini način da se spase Nemačka je da se Hitler fizički eliminiše.</s>

<s>Kluge je pristao na plan da se Hitler namami u štab grupe armija Centar u Smolensku, gde su zaverenici planirali da ga ubiju.</s><s>Ali kada je saznao da je plan bio da neko upuca Hitlera, on se usprotivio.</s><s>Smatrao je da to ne ide na čast nemačkom oficiru.</s><s>Zbog njegovog neslaganja, plan je obustavljen.</s>

<s>Hitler je 29. juna 1944. smenio Gerda fon Rundšteta sa mesta vrhovnom komandanta snaga u zapadnoj Evropi, i na njegovo mesto postavio Kluega.</s><s>On je time stekao mogućnost da zaverenike snabdeva svim informacijama vezanim za Hitlerovo kretanje.</s><s>Ali, nakon nekoliko dana provedenih sa Hitlerom, on je opet počeo da veruje da samo Hitler može spasiti Nemačku.</s><s>Rundštet i Romel nisu bili time zadovoljni.</s>

<s>Nakon posete Romelovom štabu, i pošto je Romel saznao za novonastalo situaciju, on je pobesneo i rekao Klugeu da obiće jedinice na zapadnom frontu.</s><s>Nakon inspekcije trupa, Kluge se vratio na stranu zaverenika.</s><s>16. jula Romel i Kluge su dobili informaciju, da je Klaus fon Štaufenberg, ušao u bliži krug Hitlerovih saradnika i da je bio spreman da ubije Hitlera.</s><s>Nakon toga, vlast bi preuzela vlada na čelu sa Ludvigom Bekom i Karlom Gordelerom, koja bi pregovarala oko potpisivanja mira.</s><s>Kluge je obećao pomoć samo u slučaju da Hitler bude ubijen, a Romel je oećao pomoć čak i u slučaju da se njegov komandant ne složi sa zaverom.</s>

<s>Veliki udarac za zaverenike je bio to što je Romel sutradan teško ranjen, čime im je jedina podrška ostao Kluge.</s><s>19. jula u Parizu, Klugeu je rečeno da će zavera biti sutra sprovedena u delo, a Kluge im je obećao pomoć.</s><s>Uprkos neuspehu Julske zavere, general Karl-Hajnrih fon Štilpnagel je ispunio svoj zadatak, i uhapsio ceo kontigent SS i Gestapo jedinica u Parizu.</s><s>Kada je Kluge čuo za neuspeh atentata, nije se očekivala pomoć sa njegove strane.</s><s>Ipak, Štulpnagel nije tako lako hteo da odusta.</s><s>On se odvezao do Klugeovog štaba u pratnji svog ađutanta pukovnika Cezara fon Hofakera.</s><s>Hofaker je rekao Klugeu da on pod svojom komandom ima celokupnu nemačku vojsku na Zapadnom frontu, koju može da pokrene u ustanak protiv Hitlera.</s><s>U najmanju ruku, mogao je da preda celu vojsku, i da time olakša saveznicima proboj do Berlina.</s><s>Ali Kluge na to nije ništa rekao.</s><s>Kada je Štulpnagel insistirao, Kluge mu je zapretio hapšenjem.</s>

<s>Sukob sa Hitlerom i smrt 
Bitka za Normandiju se razvijala veoma nepovoljno za Nemce, i Kluge je molio Hitlera da povuče armije na obale Rajne, i da tu drže položaje, ali je Hitler to odbio.</s><s>15. avgusta, kada su savezničke trupe upale dublje u položaje Grupe armija Zapad, Kluge je napustio štab i počeo da razmišlja o predaji.</s>

<s>Za to vreme, u Hitlerovom štabu je presretnuta američka radio poruka, u kojoj se pitalo gde se nalazi Kluge.</s><s>Hitler je odmah posumnjao da Kluge želi da pregovara o miru.</s><s>Takođe se znalo da je istog dana i general Paton bio van svog štaba, i da je navodno pokušao da stupi u kontakt sa nemačkim predstavnikom, ali da se on nije pojavio.</s><s>Takođe, načelnik obaveštajne službe generala Montgomerija je potvrdio da je Kluge nestao, i da se njegov poziv očekuje.</s>

<s>Kada su Klugea iz Hitlerovog štaba pitali zašto se celog dana nije javljao, on je rekao da je njegov auto sa komunikacionom opremom bio pogođen.</s><s>Hitler mu nije poverovao i odmah ga je smenio i na njegovo mesto postavio fanatičnog nacistu Valtera Modela.</s><s>Kluge je nakon toga odlučio da se vrati u Nemačku.</s><s>Na putu za Nemačku je počinio samoubistvo, jer je bio ubeđen da će uspeti da ga povežu sa neuspelom zaverom protiv Hitlera.</s>

<s>Reference</s>

<s>Njemački komandanti u Drugom svjetskom ratu
Julska zavjera
Samoubice</s>

